stanford-oval/wikipedia huggingface dataset:
Discard

| Discard> Tiedot |
| --- | --- |
Toiminnassa:  2004–2010
Tyylilaji:  death metal, thrash metal
Kotipaikka:   Joensuu
Laulukieli:  englanti
Entiset jäsenet:  Tomi Virranta, laulu   Janne Roiha, kitara   Ohto Jaatinen, kitara   Mikko Kytösaho, bassokitara   Toni Ronkainen, rummut  
Levy-yhtiö:  Shadow World, 2007  
Infobox OKNimi-testi OK: 
Discard on joensuulainen thrash- ja death metal -yhtye, joka toimi vuosina 2004–2010.
Historiaa

Yhtyeen perustivat kitaristi Ohto Jaatinen, rumpali Toni Ronkainen, kitaristi Eero Kankkunen sekä basisti Vellu Kuronen. Vähän sen perustamisen jälkeen siihen liittyi laulaja Heikki Miettinen, ja Kuronen poistui yhtyeestä. Discardin ensimmäinen demo Demo 2004 äänitettiin kesällä 2004 ja se julkaistiin ennen joulua. Vuoden 2005 alussa Kankkunen muutti toiselle paikkakunnalle ja lähti yhtyeestä. Hänet korvasi Janne Roiha. Hieman tämän jälkeen löytyi uusi basisti, Mikko Kytösaho.
Yhtye aloitti tekemään toista demoansa ja vuoden 2005 lopussa, kun neljä uutta kappaletta oli kirjoitettu. Uusi demo Bury of the Sun nauhoitettiin joulukuussa 2005 ja tammikuussa 2006. Se sai paljon positiivista huomiota ja se valittiin Soundin äänestyksessä kuukauden demoksi. Vuoden 2007 alussa se sai levytyssopimuksen Shadow World Recordsin kanssa. Debyyttialbumi Carrion julkaistiin 17. lokakuuta 2007.
Elokuussa Imperiumi.net kirjoitti laulaja Heikki Miettisen eroamisesta yhtyeestä motivaation puutten takia.
Discard lopetti toimintansa vuoden 2010 alussa.
Viimeinen tunnettu kokoonpano

Tommi Virranta – laulu
Janne Roiha – kitara
Ohto Jaatinen – kitara
Mikko Kytösaho – basso
Toni Ronkainen – rummut
Viimeinen tunnettu kokoonpano > Entiset jäsenet

Vellu Kuronen – bassokitara (2004)
Eero Kankkunen – kitara (2004–2005)
Heikki Miettinen – laulu (2004–2008)
Diskografia

Demo 2004 (2004,  demo, omakustanne)
Bury the Sun (2006,  demo, omakustanne)
Carrion (2007,  Shadow World)
British Seagull

Florty-sarjan British Seagull, valmistettiin 1954/1955.
Forty Plus -malli British Seagull kiinteällä takaisinkelaavalla narukäynnistimellä.
British Seagull oli brittiläinen kaksitahtisten perämoottoreiden valmistaja Poolessa, Dorsetissa 1930-luvun alusta 1990-luvun puoliväliin saakka. Vaikka British Seagullin perämoottorit olivat vuosikymmenien ajan esimerkkejä karkeasta yksinkertaisuudesta ja luotettavuudesta, valmistus hiipui vaatimusten ja  päästöasetusten kohotessa. Moottorituotanto lopetettiin vuonna 1996 ja tuotemerkin oikeudet myytiin vuonna 1999. Varaosia tuotetaan edelleen olemassa oleville moottoreille.
Historia

British Seagull -perämoottoreita myytiin ensin nimellä Marston Seagull, jonka kehitysinsinöörit John Way-Hope ja Bill Pinninger kehittivät ne John Marston Ltd Sunbeamland -tehtaalla Wolverhamptonissa. He hankkivat itselleen moottorin valmistusoikeudet ja markkinoivat perämoottoreita Bristol Seagullina. Kun yrityksen tuotanto aloitettiin Poolessa, alettiin käyttää British Seagullin nimeä.
British Seagullin yleisin perämoottorimalli on yksisylinterinen vesijäähdytteinen kaksitahtimoottori, mutta myös muita malleja on olemassa. Moottoria markkinoitiin ensin mainoslauseella ”The Best Outboard in the World” ja myöhemmin ”The Best Outboard Motor for the World”.
Moottoreissa oli Villiersin patentoima vauhtipyörämagneetto, ja vasemmalla puolella oli yksinkertainen kaasutin. Sylinterikannen yläpuolelle oli kiinnitetty pieni messinkinen polttoainesäiliö, jossa käytettiin moottorin iästä riippuen 10:1 tai 25:1 polttoaine-öljyseosta. Tankista polttoaineseos siirtyi pelkän painovoiman avulla polttoaineletkun kautta kaasuttimeen ja sylinteriin. Perusmallissa moottori käynnistettiin magneeton vauhtipyörään kiinnitettävällä irrallisella käynnistysnarulla. Lisävarusteena moottoriin oli saatavana takaisinkelaava käsikäynnistin. Moottorin synnyttämä pyörimisliike ja voima siirrettiin moottorilta etummaisen runkoputken sisällä olevaa akselia pitkin perän alennusvaihteelle ja potkurille. Moottorin taempaa runkoputkea pitkin johdettiin pakokaasut veden alle.
British Seagull -perämoottorit ovat osoittauneet erittäin kestäviksi ja pitkäikäisiksi yksinkertaisen rakenteensa, käytännöllisyytensä ja korkealaatuisten materiaaliensa vuoksi. Tuhansia moottoreita on edelleen käytössä, vaikka niitä on käytetty vaativissa ja hankalissa olosuhteissa meriympäristöissä. Kevyt moottori hitaasti pyörivällä potkurilla on ihanteellinen käytettäväksi pienveneissä ja purjeveneiden apumoottorina. Silver Century Plus -mallia voidaan käyttää jopa 26-jalkaisissa hitaasti kulkevissa veneissä.
Mallit

Yrityksen vanhin moottori oli Model 102, joka on kehitetty 1930-luvun Marston-malleista. Model 102 -moottorit olivat melko kookkaita ja niissä oli kiinteä moottorin sylinterilohko sylinterinkansineen sekä vesijäähdytteinen pakoputki. Joissakin Model 102 -perämoottoreissa oli halkaisijaltaan jopa 330 mm:n (13 tuuman) potkuri, minkä vuoksi moottorista käytettiin lempinimeä ”The Barge Pusher” (proomun työntäjä).
British Seagullin suosituin perämoottori oli Classic -sarja. Tähän muodoiltaan kulmikkaiden moottorien sarjaan kuuluivat 64 cm³:n sylinterillä varustetut mallit Featherweight, Forty Minus ja Forty Plus sekä 102 cm³:n sylinterillä varustetut Century ja Century Plus. Forty Minus ja Plus käyttivät identtisiä moottoreita, mutta Plus -mallissa oli järeämpi alennusvaihde ja suurempi potkuri. Century ja Century Plus käyttivät vielä järeämpiä alennusvaihteita ja suurempia potkureita. Classic -sarjan malleja valmistettiin 1950-luvun lopulta 1990-luvun puoliväliin ja monet niistä ovat edelleen päivittäisessä käytössä.
1980-luvun alkupuolella British Seagull kehitti uuden QB-moottorisarjan. Moottoriyksikkö kehitettiin Belfastin yliopistossa, jonka koneinsinöörilaitos on erikoistunut modernien kaksitahtimoottorien suunnitteluun. Nämä moottorit olivat väriltään mustia, ja niitä kutsuttiin myös nimellä Irish Seagull. Nämä moottorit olivat hiljaisempia ja tehokkaampia kuin aikaisemmat mallit .
1980-luvun lopulla British Seagull esitteli uutuusmallit Model 170 ja Model 125. Kokonaan koteloiduissa perämoottoreissa käytettiin uudistettuja kaasuttimia ja sylinterilohkoja. Moottoreiden kampiakselin laakerointi oli epäonnistunut, mikä johti takuuvaatimuksiin  Näistä uusista malleista ei koskaan tullut suosttuja, ja tekniikkamurheet heikensivät yrityksen imagoa.
Tuotannon loppupuolella esiteltiin uusi SR-malli. Tämän moottorin rakenne oli aivan erilainen kuin aikaisemmissa malleissa. Siinä käytettiin Yamaha 4HP -perämoottorin perärakennetta alennusvaihteineen, joka oli kiinnitetty adapterilevyllä QB-moottoriin. Nämä mallit olivat sinisiä, ja niistä viimeisimmissä potkurit ja käynnistimen kotelot olivat kullanvärisiä.
Polttoaineen ja öljyn seos

Vuosina 1931–1945 valmistettujen mallien suositeltu bensiini-öljyseos oli joko 8:1 tai 10:1. Vuodesta 1942 eteenpäin käytettiin 10:1-seosta vuoteen 1979 saakka. Tämän jälkeen käytettiin 25:1-seosta. Model 125 ja 170 -perämoottoreissa käytettiin aluksi 50:1-seosta, mutta ongelmien jälkeen päätettiin suositella jälleen 25:1-seossuhdetta. Tämä suhteellisen korkea öljyseos oli välttämätön kampiakselin liukulaakerien voitelun takia. Varhaisissa moottoreissa käytettiin lyhyitä liukulaakeriholkkeja ja myöhemmissä pidempiä, mistä syystä muutokset matalammasta seossuhteesta tehtiin. Todellisuudessa British Seagull alkoi käyttää pidempiä liukulaakeriholkkeja jo vuonna 1967, minkä vuoksi vuosien 1967–1979 moottoreita voidaan käyttää 25:1-öljyseossuhteella, kunhan muuttunut seos huomioidaan kaasuttimen säädöissä.
Aiheesta muualla

British Seagull
British Seagull - Sheridan Marine
Crazy in Love (Beyoncé Knowlesin kappale)

| ”Crazy in Love” Beyoncé Knowles mukana Jay-Z |
| --- | --- | --- |

Singlen tiedot
 Albumilta: Dangerously in Love
 Julkaistu: 13. lokakuuta 2003
 Tuottaja(t): Beyoncé Knowles, Rich Harrison
 Tyylilaji: rhythm and blues, hip-hop, funk
 Kesto: 03.55
 Levy-yhtiö: Columbia Records
Beyoncén muut singlet
| ”’03 Bonnie & Clyde” 2002 | ”Crazy in Love” 2003 | ”Baby Boy” 2003 |
”Crazy in Love” on Beyoncén vuonna 2003 julkaistu single albumilta Dangerously in Love. Rolling Stone -lehti arvioi vuonna 2021 kappaleen kaikkien aikojen 16. parhaaksi kappaleeksi.
Kappaleet

| --- | --- |
 American 12" vinyl single "Krazy in Luv" (Rockwilder remix) – 4:12  "Krazy in Luv" (Rockwilder remix instrumental) – 4:12  "Krazy in Luv" (Adam 12 So Crazy remix) – 4:30  "Krazy in Luv" (Maurice's Nu Soul remix) – 6:27  "Krazy in Luv" (Juniors World remix) – 8:09 American CD maxi single "Crazy in Love" (single version) – 4:11  "Summertime" – 3:53  "Krazy in Luv" (Maurice's Nu Soul remix) – 6:27  "Krazy in Luv" (Rockwilder remix) – 4:12  "Crazy in Love" (video):  American CD maxi single "Crazy in Love" (album version) – 3:55  "Crazy in Love" (no rap version) – 3:46  "Crazy in Love" (single version) – 4:11 British 12" vinyl single "Crazy in Love" (album version) – 3:55  "Crazy in Love" (instrumental) – 3:55  "Krazy in Luv" (Rockwilder remix) – 4:12  "Krazy In Luv" (Lego's Poontin Muzik dub) – 5:39 European CD single "Crazy in Love" (single version) – 4:11  "Crazy in Love" (album version) – 4:26
Eleanor Columbus

| Eleanor Columbus> Henkilötiedot |
| --- | --- |
Koko nimi:  Eleanor Patricia Columbus
Syntynyt: 12. lokakuuta 1989 (ikä 34)
Aiheesta muualla
IMDb 
Eleanor Patricia Columbus  (s. 12. lokakuuta 1989) on yhdysvaltalainen näyttelijä. Hän on elokuvaohjaaja Chris Columbuksen tytär ja on esiintynyt isänsä ohjaamissa elokuvissa. Hän on esittänyt mm. Susan Bonesia elokuvissa Harry Potter ja viisasten kivi (2001) ja Harry Potter ja salaisuuksien kammio (2002).
Aiheesta muualla

Eleanor Columbus Internet Movie Databasessa. (englanniksi)
Enkoimeterion

Enkoimeterion (m.kreik. ἐγκοιμητήριον, enkoimētērion) oli antiikin Kreikassa yleensä Asklepioksen tai muun parantajajumalan pyhäkössä ollut rakennus, jossa potilaat viettivät yönsä parantuakseen. Rakennustyypin nimi tulee sanasta enkoimēsis (ἐγκοίμησις), ”temppelissä nukkuminen”.
Enkoimeterioneita

Abaton eli Enkoimeterion, Epidauroksen Asklepieion
Amfiaraionin stoa eli Enkoimeterion, Amfiaraion, Oropos
Edge of Excess

| Edge of Excess Triumph |
| --- | --- | --- |

Studioalbumin tiedot
 Julkaistu: 27. lokakuuta 1992
 Tuottaja(t): Triumph
 Tyylilaji: rock
 Kesto: 47.26
 Levy-yhtiö: MCA
Triumphin muut julkaisut
| Classics 1989 | Edge of Excess 1992 | King Biscuit Flower Hour (In Concert) 1995 |
Edge of Excess on Triumphin yhdestoista studioalbumi, joka julkaistiin Kanadassa 27. lokakuuta 1992. Albumi oli ensimmäinen alkuperäisen kitaristi-laulaja Rik Emmettin jätettyä Triumphin vuonna 1988. Rumpali Gil Moore ja basisti Mike Levine ottivat muutaman vuoden tauon jälkeen kanadalaisen kitaristin Phil Xenidisin kokoonpanoonsa ja julkaisivat Edge of Excessin.
Kappaleet

Child of the City – 5.03
Troublemaker – 4.06
It's Over – 4.21
Edge of Excess – 4.44
Turn My Back On Love – 4.06
Ridin' High Again – 4.56
Black Sheep – 5.25
Boy's Nite Out – 5.19
Somewhere Tonight – 4.35
Love in a Minute – 4.44
Kokoonpano

Gil Moore – rummut, laulu
Mike Levine – bassokitara, koskettimet
Phil X – kitara
Arvostelut

AllMusic:
Elmyr de Hory

Elmyr de Hory vuonna 1974.
Elmyr de Hory (1905–1976) oli unkarilaissyntyinen taideväärentäjä.
Lahjakkaan unkarilaisen taiteilijan väitetään myyneen uransa aikana yli 1000 väärennöstä maailman tunnetuimmille ja arvostetuimmille taidegallerioille ja museoille. Hänen väitteensä, että hän oli luonut merkittävän osan sellaisten taiteilijoiden kuin Pablo Picasson, Amedeo Modiglianin ja Henri Matissen tunnetuista ja arvostetuista töistä, aiheutti skandaalin taideasiantuntijoiden ja keräilijöiden keskuudessa.
Jouduttuaan karkotetuksi Espanjasta De Hory kertoi tarinansa kirjailija Clifford Irvingille, joka julkaisi sen kirjassa nimeltä Väärennös! (Fake!). De Horyn persoonaa on kuvattu Orson Wellesin vuonna 1974 valmistuneessa elokuvassa V niin kuin Väärennös (F for Fake) ja dokumenttifilmissä Masterpiece or Forgery? (1997). Elmyr de Hory teki itsemurhan vuonna 1976.
Borealis

| Borealis AG |
| --- | --- |

Yritysmuoto:  Osakeyhtiö
Perustettu:  1994
Toimitusjohtaja:  Thomas Gangl
Kotipaikka:  Wien, Itävalta
Toimiala:  Petrokemian teollisuus
Tuotteet:  Polyolefiinit: polyeteeni (PE) ja polypropeeni (PP) Hiilivedyt: eteeni, propeeni ja fenolit
Liikevaihto:  € 6,8 mrd. (2020)
Nettotulos:  € 589 milj. (2020)
Henkilöstö:  6 900 (2020)
Kotisivu:  www.borealisgroup.com
Infobox OKVirheellinen NIMI-arvo: 
Borealis AG on polyeteenin (PE) ja polypropeenin (PP) toimittaja, jonka pääkonttori sijaitsee Wienissä Itävallassa.
Yleistietoa

Borealis AG on kansainvälinen yhtiö, joka toimittaa polyeteeni- ja polypropeenimuoveja infrastruktuurisovelluksiin, autoteollisuuteen ja erikoispakkauksiin. Borealiksen valmistamista muoveista voidaan työstää esimerkiksi elintarvikepakkauksia, terveydenhuollossa käytettäviä tarvikkeita ja laitteita, vaippoja, energia- ja viestintäkaapeleita, vesi- ja viemäriputkia sekä autonosia.
Borealiksen tulos vuonna 2020 oli 6,8 miljardia euroa ja henkilöstömäärä 6 900. Borealiksen pääkonttori sijaitsee Wienissä Itävallassa, ja sillä on tuotantotoimintaa Belgiassa, Keski-Euroopassa (Itävalta ja Saksa), Suomessa ja Ruotsissa. Yhtiöllä on myös sekoitelaitokset Brasiliassa, Italiassa ja USA:ssa sekä kaksi innovaatiokeskusta ja pääinnovaatiokeskus Euroopassa. Borealis toimii kaikkiaan yli 120 maassa.
Vaikka polyolefiinit, joiksi polyeteenejä ja polypropeeneja yhteisesti kutsutaan, ovat Borealiksen päätuote, yhtiö tuottaa myös hiilivetyjä eli eteeniä, propeenia ja fenolia. Agrolinz Melamine International -yhtiön (AMI) oston myötä tuotevalikoima kasvoi melamiineilla ja lannoitteilla.
Historia

Borealis perustettiin vuonna 1994, kun suomalainen Neste ja norjalainen Statoil yhdistivät muoviliiketoimintansa. Nesteen muoviraaka-ainetuotanto oli alkanut vuonna 1972 Pekema-yhtiöstä. Vuonna 1998 Borealikseen liitettiin itävaltalaisen OMV:n petrokemian sektori ja Neste myi 50 prosentin osuutensa abudhabilaiselle IPICille ja OMV:lle. Vuonna 2005 myös Statoil myi osuutensa samoille ostajille ja vuotta myöhemmin kesäkuussa 2006 pääkonttori siirrettiin Kööpenhaminasta Wieniin.
Borealiksen osakkeista omistaa 75 prosenttia itävaltalainen öljy- ja kaasuyhtiö OMV ja 25 prosenttia abudhabilainen Mubadala.
Päämarkkinat > Polyolefiinit

Borealiksen valmistamia polyolefiinituotteita käytetään monissa tärkeissä muovisovelluksissa, jotka ovat olennainen osa jokapäiväistä elämäämme. Borealis tarjoaa innovatiivisia muoviratkaisuja, jotka lisäävät lopputuotteiden turvallisuutta, keveyttä, kustannustehokkuutta ja eri osien yhteensopivuutta. Edistykselliset polyolefiinit auttavat säästämään energiaa arvoketjun jokaisessa osassa ja tehostavat luonnonvarojen käyttöä. Polyolefiinisovelluksia käytetään lukuisin eri tavoin monissa eri käyttökohteissa. Borealiksella sovellusalueet on jaoteltu seuraavasti; energia, autoteollisuuden tuotteet, kuluttajatuotteet ja putket.
Päämarkkinat > Polyolefiinit > Autoteollisuus

Borealis tuottaa muoveja autoteollisuuden sovelluksiin, esimerkiksi kojelautoihin, ovien verhoiluun, auton etuosiin, ilmastointijärjestelmiin, puskureihin, moottoritilaan sekä alustan suojaukseen.
Päämarkkinat > Polyolefiinit > Kuluttajatuotteet

Borealiksen polyolefiinimuoveja käytetään esimerkiksi suursäkeissä, elintarvikepakkauksissa, joustavissa ja jäykissä kuljetuspakkauksissa, pulloissa, koreissa, laatikoissa, alustoissa, kuljetuslavoissa, teknisissä kuiduissa ja kodinkoneissa.
Päämarkkinat > Polyolefiinit > Energia

Borealis tuottaa polyolefiinisekoitteita kaapeliteollisuudelle. Yhtiön tuotteita käytetään energiansiirrossa ja -jakelussa käytettävissä pien-, keski-, suur- ja erikoissuurjännitekaapeleissa, tiedonsiirto- ja viestintäkaapeleissa sekä rakennusten ja autojen sähköjärjestelmissä.
Päämarkkinat > Polyolefiinit > Putket

Borealis toimittaa polyolefiinimuoveja putkiteollisuudelle. Sovelluksia ovat vesi- ja kaasuputket, jätevesi- ja viemäriputket, ja muut kemian alan ja teollisuuden putkisovellukset, rakennusten putki- ja lämmitysjärjestelmät sekä öljyn- ja kaasunporaus ja kuljetus.
Päämarkkinat > Polyolefiinit > Uuden liiketoiminnan kehitys

Uuden liiketoiminnan kehitysyksikkö tutkii uusia ja mahdollisesti merkittäviä polyolefiinituotteita ja -sovelluksia. Tiiviillä yhteistyöllä asiakkaiden kanssa kehitetään yhtiön omiin teknologioihin perustuvia innovatiivisia tuotteita ja ratkaisuja terveydenhuollon, plastomeerien ja vaahtomateriaalienalueilla.
Päämarkkinat > Peruskemikaalit

Peruskemikaalit ovat Borealikselle vankka perusta. Yhtiö valmistaa monenlaisia peruskemikaaleja, kuten melamiinia, fenolia, asetonia, eteeniä ja propeenia, lukuisilla eri teollisuudenaloilla käytettäväksi, sekä lannoitteita sekä teknisiä typpituotteita. Borealiksen peruskemikaaliliiketoiminta koostuu kolmesta yksiköstä: hiilivedyt ja energia, melamiini sekä lannoitteet.
Päämarkkinat > Peruskemikaalit > Hiilivedyt ja energia

Vahva olefiini- ja sivutuoteliiketoiminta, joka perustuu kilpailukykyisiin höyrykrakkereihin, propaanin dehydrogenointiin ja logistiikkaan.
Melamiini
Melamine International (AMI) yhdistettiin Borealikseen vuonna 2007 ja nimettiin Borealis Agrolinz Melamine GmbH:ksi. Yhdistyminen antoi Borealikselle mahdollisuuden laajentaa tuotevalikoimaa melamiini- ja lannoitemarkkinoilla toimivaan teollisuuteen. Melamiineja käytetään antamaan kestävyyttä lattiapinnoille ja huonekaluille.
Päämarkkinat > Peruskemikaalit > Lannoitteet

Tytäryhtiö Linzer Agro Traden (L.A.T) kautta Borealis harjoittaa omaa lannoitetukkumyyntiä pääasiassa Tonavan alueella ja toimittaa vuosittain noin viisi miljoonaa tonnia lannoitteita ja teknisiä typpituotteita jakeluverkostonsa kautta.
Teknologia

Borealiksella on hallussaan laaja teknologiavalikoima katalyyteistä (Borealiksen Sirius-katalyyttiteknologia), prosesseihin (Borstar®), tuotteisiin ja sovelluksiin (teknologia-alusta Borlink™). Suunnitteluprosessi alkaa aina koko arvoketjun tarpeiden ymmärtämisestä ja tulkitsemisesta, polymeeristä loppukäyttäjään.
Oma Borstar-teknologia
Borstar on Borealiksen oma teknologia polyeteenin (PE) ja polypropeenin (PP) valmistamiseksi. Yhdessä Borealiksen katalyyttiteknologian kanssa se tukee laajan, parannetun PE- ja PP-tuotevalikoiman valmistamista mahdollistamalla molekyylisuunnittelun.
Yhteisyritykset

Borouge
Borouge on Borealiksen ja Abu Dhabi National Oil Companyn (ADNOC) yhteisyritys. Ruwaisissa, Abu Dhabissa sijaitsevilla tuotantolaitoksille valmistetaan Borstar PE –tuotteita infrastruktuurisovelluksiin (putket, kaapelit), autoteollisuuden sovelluksiin ja erikoispakkauksiin. Borouge hoitaa yksinoikeudella Borealiksen tuotteiden toimitukset Lähi-idässä ja Aasiassa.
Vuonna 2002 virallisesti avatut tuotantolaitokset olivat ensimmäiset Borstar-materiaalia tuottavat laitokset Lähi-idässä ja Aasiassa. Alueella käynnistyi vuosituotannoltaan 600 000 tonnin suuruinen krakkeri sekä kaksi Borstar-bimodaalipolyeteenitehdasta, joiden yhteiskapasiteetti on jopa 600 000 tonnia vuodessa.
Vuonna 2010 Borouge 2 –nimellä tunnetussa hankkeessa polyolefiinien tuotantokapasiteetti Ruwaisissa kolminkertaistettiin kahteen miljoonaan tonniin vuodessa. Tässä 4,5 miljardin Yhdysvaltain dollarin arvoisen hankkeen myötä alueelle rakennettiin etaanikrakkeri, kolmas polyeteeniyksikkö ja kaksi uutta polypropeeniyksikköä.
Vuonna 2016 valmistunut Borouge 3 -laitoksen laajennus teki Borougesta maailman suurimman integroidun polyolefiinikokonaisuuden. 2,5 miljoonan polyolefiinitonnin lisäkapasiteetti nostaa Borougen kokonaiskapasiteetin 4,5 miljoonaan tonniin, jolloin Borealiksen ja Borougen yhteenlaskettu kapasiteetti on 8 miljoonaa tonnia.
ADNOC ja Borealis ovat siirtyneet Borouge 4 ‑kokonaisuudessa rakennusprojektin valmisteluvaiheeseen. Laitoskokonaisuuteen kuuluu Abu Dhabissa saatavilla olevia syöttöaineita hyödyntävä kansainvälisen kokoluokan krakkeri sekä jatkojalostustuoteyksiköt polyolefiinille ja muille tuotteille. Suunnitellun Borouge 4 -kokonaisuuden on määrä olla tuotantokäytössä vuonna 2023.
Borealis Brasilia
Borealis Brasil S.A. on yhteisyritys Borealiksen (80%) ja brasilialaisen Braskemin (20%) välillä. Yritys sijaitsee Itatibassa ja Triunfossa Brasiliassa ja se on perustettu vuonna 1999. Se palvelee Etelä-Amerikan autoteollisuutta.
Total
Ranskalainen öljy-yritys Total yhdistyi Kanadan Nova Chemicalsin ja Borealiksen (mukana yhteisyrityksessä nimeltä Novealis) kanssa rakentaakseen 1,7 miljardin dollarin eteenikrakkerin sekä polyeteenitehtaan Totalin Port Arthurin jalostamon viereen Teksasissa. Krakkerilla, joka tunnetaan myös nimellä Bay-Pol, on miljoonan tonnin vuosikapasiteetti yhdessä etaanikrakkerin kanssa, josta riittää syöttöainetta kahdelle polyeteeniyksikölle.
Sitoutuminen kiertotalouteen ja muovin kierrätykseen

EverMinds
EverMinds on Borealiksen luoma viestintäkonsepti, joka tuo sidosryhmäläiset yhteen innovoimaan teknologioita ja tuotteita, joiden ytimenä on muovien kiertotalous. Se on linjassa Borealiksen tavoitteen kanssa varmistaa, että 100 prosenttia sen kuluttajille suunnatuista tuotteista on kierrätettäviä, uudelleenkäytettäviä tai valmistettu uusiutuvista lähteistä vuoteen 2025 mennessä.
STOP-hanke Indonesiassa
Borealis on vahvistanut enemmistörahoituksen STOP Ocean Plastics (STOP) -hankkeelle. STOP-hanke on yhteisaloite SYSTEMIQin ja Sustainable Waste Indonesian kanssa. Se tekee yhteistyötä kaupunginhallitusten kanssa estääkseen muovin pääsyn mereen, lisätäkseen muovin kierrätystä ja tukeakseen laajempaa järjestelmämuutosta, jota tarvitaan muovien kiertotaloudessa. Rahoitus varmistaa STOP-hankkeen toisen vaiheen käynnistymisen.
STOP-hankkeen kaupunkikumppaneihin kuuluvat Muncar ja Pasuruan Indonesiassa ja Jembrana Balilla.
Mtm
Heinäkuussa 2016 Borealis hankki yhden Euroopan suurimmista kuluttajilta kerätystä kierrätetystä muovista valmistetun polyolefiinin valmistajista - mtm plastics GmbH:n ja mtm compact GmbH:n. Borealis hyödyntää mtm:n kierrätysprosessiosaamista laajentaakseen merkittävästi Borealis-konsernin tarjoamia kierrätysratkaisuja lähivuosina. Borealis investoi 15 miljoonaa euroa mtm:n laajentamiseen.
Eurooppalaisena teknologiajohtajana mtm pystyy prosessoimaan polyolefiinikierrätysjätettä (myös seka- ja huonompilaatuista jätettä) ja muuntamaan vuosittain noin 70 000 tonnia tätä raaka-ainetta korkealaatuisiksi kierrätysmateriaaleiksi. Mtm käyttää raaka-aineena sekalaisia pakkauksia sekä karkeaa kotitalous- ja teollisuusjätettä.
Mtm:n kierrätysmateriaaleja käytetään pääasiassa ruiskuvalussa ja ekstruusioprosesseissa. Tyypillisiä sovelluksia ovat säiliöt ja kuljetuspakkaukset, kotitaloustavarat, rakennusalan tuotteet ja ruohomatot.
Ecoplast
Elokuussa 2018 Borealis ilmoitti hankkineensa 100 % itävaltalaisen muovinkierrätysyrityksen, Ecoplast Kunststoffrecycling GmbH:n, osakkeista. Itävallan Wildonissa sijaitseva Ecoplast käsittelee vuosittain noin 35 000 tonnia kotitalouksien ja teollisuusasiakkaiden muovijätettä ja muuttaa sen korkealaatuiseksi LDPE- ja HDPE-kierrätysmateriaaliksi.
Borealis Suomessa

Borealis Porvoo valmistaa polyeteeni- ja polypropeenimuoveja ja peruskemikaaleja. Polyolefiinituotteet menevät  pääasiassa putkisovelluksiin, teräsputken päällystykseen, erikoispakkauksiin ja kaapelituotteisiin.
Borealis Porvoo on täysin integroitu petrokemian keskittymä, joka muodostuu useasta tehtaasta: olefiineja valmistava krakkeri, fenoli ja aromaatit –laitos, kaksi PE-laitosta, yksi PP-laitos sekä kompaundointiyksikkö. Henkilöstömäärä on noin 900.
Tuotantolaitokset

Ruotsi: Stenungsund
Suomi: Porvoo (Kilpilahti)
Itävalta: Schwechat, Linz
Belgia: Beringen, Kallo, Zwijndrecht
Brasilia: Itatiba, Triunfo
Saksa: Burghausen
Yhdysvallat: Rockport (New Jersey)
Italia: Monza
Abu Dhabi: yhteisyritys Abu Dhabi National Oil Company:n (ADNOC) kanssa
Aiheesta muualla

Yhtiön kotisivut